 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኢትዮጵያ ተስፋን ብደሆን ዘንጸላለዎ ብዶክተር ኣብዪ ዝምራሕ ኢህወዴግ 17 ጥሪ 2019 ዝተመሓየሸ 18 ጥሪ 2019 ምንጪ ስእሊ, MICHAEL TEWELDE ፈጻሚ ስራሕ ኮሚቴ ኢህወዴግ ብኣቆጻጽራ ኢትዮጵያ ካብ 7 ጥሪ 2011 ዓም ጀሚሩ ከካይዶ ዝቐነየ ዛዚሙ እቲ ኮሚቴ እዚ አመልኪቱ ኣብ ዘውጸኦ መግለፂ ኣብ መንጎ ብሄራዊ ኣባል ውድባትቲ ግንባር ዘሎ ርክብ ኣብ ናይ ሓድሕድ ምጥርጣር ዝተመስረተ ኮይኑ ከም ዘሎን እቲ ግንባር ውሻጣዊ ቃልሲ የካይደሉ ከም ዘሎን ሓቢሩ እቲ ግንባር ዝገጥሙዎ ዘለዉ ውሽጣውን ግዳማውን ፈተናታት ብዕምቆት ከምዝዘተየሎምውን ኣብሪሁ ገለ ተቓወምቲ ሓይልታትን ኣብ ዓዶም ኣትዮም ብሰላማዊ መንገዲ ንክቃለሱ ዝተፈጠረ ዕድል ከም ክፍተት ተጠቒሞም ሕሉፍ ኣኽራሪ ኣረኣእያ የጋውሑ ከም ዘለዉን ብዘይሕጋዊ ኣፅዋራት ተሓጊዞም ኣብ ልዕሊ ህዝብታት ህይወትን ንብረትን ሓደጋ እናብጽሑ ኣደዳ ሞትን ምምዝባልን እናገበሩዎም ከም ዝርከቡ እቲ ኮሚቴ ይሕብር እቶም ሓይልታት ካብዚ ተግባሮም ክቑጠቡ ድማ ኣተሓሳሲቡ ዘይሓላፍነታውያን ናይ ሜድያ ማዕከናትውን ኣሉታዊ ግደ ይጻወቱ ከም ዘለዉ እቲ መግለጺ ጠቒሱ ኣብ መፋርቕ መጋቢት ኣቦ መንበር እቲ ግንባር ኮይኖም ዝተመረጹ ዶክተር ኣብይ ኣሕመድ ኣብ ፖለቲካውን ቁጠባውን መዋቕራዊ ምምሕሻት ኣተኣታትዮም ይኹን ደኣምበር ኣብ መንጎ ብሄራዊ ውድባት ዘሎ ርክባት ግን ከምቲ ክኾኖ ዝግበኦ ኣይኮነን ይብሉ ቢቢሲ እቲ አኼባ ቅድሚ ምዝዛሙ ዘዘራረቦም አባላት አመራርሓን ተቓወምትን እቲ ግንባርን ህወሓትን ኣብዪን ብዶክተር ኣብይ ዝምራሕ ፈጻሚ ስራሕ ኢሂወደግ ፈላሚ ኣኼባኡ ኣካይዱ ውሳነ ድሕሪ ምሕላፉ ህወሓት ኣብ ልዕሊቲ ንነዊሕ እዋን ብዓብላልነት ዝመርሖ ግንባር ኢህወዴግ ሕቶ ከልዕል ጀሚሩ ብፍላይ ኣብ ጉዳይ ውሳነ ዶባት ኢትዮ-ኤርትራን ቁጠባ እታ ሃገር ናብ ነፃ ዕዳጋ ንምስግጋር ዘሕለፎ ውሳነን ብዝምልከት ሰፊሕ ህዝባዊ ዘተ ዘይተኻየደሉ ዝብል መርገፂ ዝሓዘ መግለፂ ኣውፂኡ ብወገን መንግስቲ ፌዴራል ድማ ኣብ ዝተፈላለዩ ኣከባቢታት ኢትዮጵያ ንዝፍጠሩ ጎንፅታት ንነባራት አመራርሓ ተሓተትቲ ኣብ ርእሲ ምግባር ዝሓለፉ 27 ዓመታት ናይ ፀልማት ዘመን ነይሮም ዝብል አበሃህላ ዶክተር ኣብይ ኣሕመድ ቅሬታ ፈጢሩዩ ምርኣይ ንዘይክእሉስ እወ! 